CELEX: 62012CA0580
Language: hr
Date: 2014-11-12 00:00:00
Title: Predmet C-580/12 P: Presuda Suda (treće vijeće) od 12. studenoga 2014. – Guardian Industries Corp., Guardian Europe Sàrl protiv Europske komisije (Žalba – Zabranjeni sporazumi – Tržište ravnog stakla u Europskom gospodarskom prostoru (EGP) – Utvrđivanje cijena – Izračun iznosa novčane kazne – Uzimanje u obzir unutarnje prodaje poduzetnikâ – Razuman rok – Dopuštenost dokumenata koji su podneseni u vezi s raspravom pred Općim sudom)

19.1.2015   
            
            
               HR
            
            
               Službeni list Europske unije
            
            
               C 16/2
            
         
      Presuda Suda (treće vijeće) od 12. studenoga 2014. – Guardian Industries Corp., Guardian Europe Sàrl protiv Europske komisije
      (Predmet C-580/12 P) (1)
      
      (Žalba - Zabranjeni sporazumi - Tržište ravnog stakla u Europskom gospodarskom prostoru (EGP) - Utvrđivanje cijena - Izračun iznosa novčane kazne - Uzimanje u obzir unutarnje prodaje poduzetnikâ - Razuman rok - Dopuštenost dokumenata koji su podneseni u vezi s raspravom pred Općim sudom)
      (2015/C 016/02)
      Jezik postupka: engleski
      
         Stranke
      
      
         Žalitelj: Guardian Industries Corp., Guardian Europe Sàrl (zastupnici: H.-G. Kamann i S. Völcker, Rechtsanwälte, koje je opunomoćio M. O’Daly, solicitor)
      
         Druga stranka u postupku: Europska komisija (zastupnici: A. Dawes i R. Sauer, agenti)
      
         Izreka
      
      
                  1.
               
               
                  Presuda Općeg suda Guardian Industries i Guardian Europe/Komisija (T-82/08, EU:T:2012:494) ukida se u dijelu u kojem je odbijen tužbeni razlog utemeljen na povredi načela zabrane diskriminacije u pogledu izračuna iznosa novčane kazne izrečene solidarno društvima Guardian Industries Corp. i Guardian Europe Sàrl i tim društvima naloženo snošenje troškova.
               
            
                  2.
               
               
                  Članak 2. Odluke Komisije C(2007) 5791 final od 28. studenoga 2007. o postupku primjene članka [81. EZ-a] i članka 53. Sporazuma o EGP-u (Predmet COMP/39165 – ravno staklo) poništava se u dijelu u kojem se iznos novčane kazne izrečene solidarno društvima Guardian Industries Corp. i Guardian Europe Sàrl određuje u visini od 148 000 000 eura.
               
            
                  3.
               
               
                  Iznos novčane kazne izrečene solidarno društvima Guardian Industries Corp. i Guardian Europe Sàrl zbog povrede utvrđene u članku 1. spomenute odluke određuje se u visini od 103 600 000 eura.
               
            
                  4.
               
               
                  U preostalom dijelu žalba se odbija.
               
            
                  5.
               
               
                  Europskoj komisiji nalaže se snošenje, osim vlastitih troškova nastalih u prvostupanjskom i u žalbenom postupku, polovice troškova društava Guardian Industries Corp. i Guardian Europe Sàrl nastalih u okviru tih dvaju postupaka.
               
            
                  6.
               
               
                  Guardian Industries Corp. i Guardian Europe Sàrl snosit će polovicu vlastitih troškova nastalih u spomenutim postupcima.
               
            
         (1)  SL C 55, 23.2.2013.